Document ID: 32006R0204

KOMISSION ASETUS (EY) N:o 204/2006,
annettu 6 päivänä helmikuuta 2006,
neuvoston asetuksen (ETY) N:o 571/88 mukauttamisesta ja komission päätöksen 2000/115/EY muuttamisesta maatilojen rakennetta koskevien yhteisön tilastotietojen keruun järjestämistä varten vuonna 2007
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88 (1) ja erityisesti sen 5 ja 8 artiklan,
sekä katsoo seuraavaa:
(1)
Asetuksen (ETY) N:o 571/88 liitteessä I olevaa ominaisuusluetteloa on muutettava maataloudessa ja yhteisessä maatalouspolitiikassa tapahtuneiden muutosten vuoksi.
(2)
Vuonna 2003 suoritetun maatilojen rakennetta koskevien yhteisön tilastotietojen keruun tulokset osoittavat, että joissakin jäsenvaltioissa eräät ominaisuudet ovat merkityksettömiä ja eräiden merkitys on kasvanut.
(3)
Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (2) mukaan maan säilyttäminen viljelyn ja ympäristön kannalta hyvässä kunnossa on maataloustoimintaa, ja siksi tiettyjä määritelmiä on muutettava.
(4)
Sekä asetusta (ETY) N:o 571/88 itseään että komission päätöstä 2000/115/EY (3), jossa vahvistetaan mainittuun asetukseen liittyvät määritelmät ja selitykset, olisi siksi muutettava vastaavasti.
(5)
Tässä asetuksessa säädetyt toimenpiteet ovat neuvoston päätöksellä 72/279/ETY (4) perustetun pysyvän maataloustilastokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 571/88 liite I tämän asetuksen liitteen I mukaisesti.
2 artikla
Korvataan päätöksen 2000/115/EY liite I tämän asetuksen liitteen II mukaisesti.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä helmikuuta 2006.

Labels: 4
19
6